హర్షల్ పటేల్

హర్షల్ పటేల్ (జననం 23 నవంబర్ 1990) భారతదేశానికి చెందిన క్రికెటర్.ESPNcricinfo Profile ESPNcricinfo. Retrieved 1 February 2012 ఆయన దేశ జాతీయ జట్టు తరపున ట్వంటీ20 అంతర్జాతీయ (టీ20ఐ)లలో ఆడాడు.  పటేల్ 2021 నవంబర్ 19న న్యూజిలాండ్‌తో జరిగిన టీ20ఐ మ్యాచ్‌లో అరంగేట్రం చేశాడు. ఆయన దేశీయ పోటీలలో గుజరాత్, హర్యానా,  ఇండియన్ ప్రీమియర్ లీగ్‌లో రాయల్ ఛాలెంజర్స్ బెంగళూరు, పంజాబ్ కింగ్స్, ఢిల్లీ క్యాపిటల్స్ తరపున ఆడాడు, ప్రస్తుతం సన్‌రైజర్స్ హైదరాబాద్ తరపున ఆడుతున్నాడు.

హర్షల్ పటేల్ బెంగుళూరులోని ఎం. చిన్నస్వామి స్టేడియంలో ఏప్రిల్ 2023లో లక్నో సూపర్ జెయింట్స్ తో జరిగిన మ్యాచ్‌లో ఇండియన్ ప్రీమియర్ లీగ్ కెరీర్‌లో 100 వికెట్ల మైలురాయిని చేరుకున్నాడు. 
కెరీర్
హర్షల్ పటేల్ 2008-09 అండర్-19 వినూ మన్కడ్ ట్రోఫీలో అద్భుతమైన సగటుతో 23 వికెట్లు పడగొట్టాడు. ఆ తరువాత 2009–10లో గుజరాత్ తరపున వన్డేల్లో అరంగేట్రం చేశాడు.  ఆయనను 2012 ఐపీఎల్ వేలంలో రాయల్ ఛాలెంజర్స్ బెంగళూరు కొనుగోలు చేయగా జనవరి 2018లో ఐపీఎల్ వేలంలో పటేల్‌ను ఢిల్లీ డేర్‌డెవిల్స్ (ఇప్పుడు ఢిల్లీ క్యాపిటల్స్) కొనుగోలు చేయగా జనవరి 2021లో ఐపీఎల్ పద్నాలుగో సీజన్‌కు ముందు ఆయనను తిరిగి రాయల్ ఛాలెంజర్స్ బెంగళూరు కొనుగోలు చేసింది.

హర్షల్ పటేల్ 2021 ఏప్రిల్ 9న రాయల్ ఛాలెంజర్స్ బెంగళూరు తరపున ఆడుతున్నప్పుడు ఐపీఎల్‌ 2021 మొదటి మ్యాచ్‌లో ముంబై ఇండియన్స్‌తో జరిగిన మ్యాచ్‌లో 5 వికెట్లు (5-27) పడగొట్టాడు. ఐపీఎల్‌లో ముంబై ఇండియన్స్‌పై 5 వికెట్లు తీసిన తొలి బౌలర్‌గా నిలిచాడు. అయన 5 వికెట్లు తీసిన మ్యాచ్ ఐపీఎల్‌లో ఒక అన్‌క్యాప్డ్ ఇండియన్ ఆటగాడి మూడవ ఉత్తమ బౌలింగ్ గణాంకాలుగా నిలిచాడు.

హర్షల్ పటేల్ 2021 ఏప్రిల్ 25న ఐపీఎల్‌ సీజన్‌లో సీఎస్‌కేతో జరిగిన మ్యాచులో 20వ ఓవర్‌లో రవీంద్ర జడేజా (6, 6, N6, 6, 2, 6, 4) కి బౌలింగ్ చేస్తూ 37 పరుగులు ఇచ్చాడు. ఐపీఎల్‌ చరిత్రలో  అత్యధిక పరులు ఇచ్చిన బౌలర్‌గా నిలిచాడు.

హర్షల్ పటేల్ 2021 సెప్టెంబర్ 26న ముంబై ఇండియన్స్‌తో జరిగిన మ్యాచ్‌లో పటేల్ హ్యాట్రిక్ సాధించిన మూడవ బౌలర్‌గా నిలిచి, రాయల్ ఛాలెంజర్స్ బెంగళూరు తరఫున ప్రవీణ్ కుమార్, సామ్యూల్ బద్రీ తర్వాత, హార్దిక్ పాండ్యా , కీరాన్ పొలార్డ్, రాహుల్ చాహర్ వికెట్లను పడగొట్టి  3.1 ఓవర్లలో 4/17 వికెట్లతో ముగించాడు. ఆయన అక్టోబర్ 13న ఐసీసీ పురుషుల టీ20 ప్రపంచ కప్ కోసం భారత జాతీయ క్రికెట్ జట్టుకు 8 మంది నెట్ బౌలర్లలో ఒకడిగా ఎంపికయ్యాడు .

పటేల్ ఐపీఎల్‌ 2021లో 32 వికెట్లతో ముగించాడు, ఒకే సీజన్‌లో అత్యధిక వికెట్లు తీసిన భారత బౌలర్‌గా, డ్వేన్ బ్రావోతో అత్యధిక వికెట్లు తీసిన బౌలర్‌గా నిలిచాడు.

పటేల్ నవంబర్ 2021లో న్యూజిలాండ్‌తో జరిగిన సిరీస్ కోసం భారతదేశం ట్వంటీ20 అంతర్జాతీయ (టీ20ఐ) జట్టులో చోటు దక్కించుకొని నవంబర్ 19న న్యూజిలాండ్‌తో జరిగిన మ్యాచ్‌లో భారతదేశం తరపున తన టీ20ఐ అరంగేట్రం చేసి రెండు వికెట్లు తీసి ప్లేయర్ ఆఫ్ ది మ్యాచ్‌గా ఎంపికయ్యాడు.

పటేల్‌ను 2022 ఐపీఎల్‌ వేలంలో రాయల్ ఛాలెంజర్స్ బెంగళూరు ₹10.75 కోట్లకు కొనుగోలు చేసింది. తన సోదరి మరణం తర్వాత అతను కొంతకాలం బయో-బబుల్‌ను విడిచిపెట్టాడు.

పటేల్‌ జూన్ 2022లో ఐర్లాండ్‌తో జరిగిన టీ20ఐ సిరీస్ కోసం భారత జట్టులో చోటు దక్కించుకున్నాడు.

పటేల్‌ను 2025 ఐపీఎల్ వేలంలో సన్‌రైజర్స్ హైదరాబాద్ ₹6.50 కోట్లకు కొనుగోలు చేసింది.

 మూలాలు 

వర్గం:భారతీయ క్రికెట్ క్రీడాకారులు
వర్గం:1990 జననాలు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు
వర్గం:ఇండియన్ ప్రీమియర్ లీగ్ క్రికెట్ క్రీడాకారులు